IZVJEŠTAJ SA SJEDNICE VIJEĆA UČENIKA BBŽ

Sjednica se odvijala 7. prosinca 2020. g. od 10.00 do 12.00 virtualnim putem (preko ZOOM-a)

Sjednica se odvijala po točkama dnevnog reda:

1. Obraćanje župana Damira Bajsa učenicima (o tome što županija čini za razvoj školstva).

2. Donošenje Poslovnika o radu VUBBŽ

3. Izbor predsjednika/ice VUBBŽ (nakon predstavljanja kandidata i postavljanja pitanja za predsjednicu je izabrana Larija Jukić, učenica Ekonomske i turističke škole Daruvar, dok je njena potpredsjednica Marija Novalić iz Srednje škole „Bartola Kašića“ Grubišno Polje).

4. Izbori za članove Glavnog odbora i tajnika VUBBŽ (u Glavni odbor su izabrani ostali kandidati koji nisu izabrani za predsjednika/cu).

5. Razno (pitanja i odgovori)

Veći dio sjednice se odnosio na epidemiju COVID-19. Svi su se usuglasili da se epidemiološke mjere moraju poštovati i da bi najbolje rješenje za učenike bilo da su stalno u školi. Tako sam i ja prenijela mišljenje mojih prijatelja, učenika sedmih i osmih razreda da uopće nismo zadovoljni nastavom u ovoj školskoj godini (mislim na svaki drugi tjedan nastave na daljinu) i mislim da bi to trebalo promijeniti u 2. polugodištu.

Predsjednica Vijeća učenika

Asja Bećirspahić v.r.

Garešnica, 10.prosinca 2020.